Kek lapis Sarawak

Kek Lapis Sarawak (كيك لاڤيس سراوق) adalah sejenis kek lapis yang lazimnya dihidangkan di Sarawak, Malaysia pada majlis-majlis khas. Dalam bahasa Melayu, kek itu dikenali sebagai kek lapis Sarawak, kek lapis moden Sarawak, atau hanya kek lapis. Kek lapis Sarawak sering dihidangkan semasa  perayaan keagamaan atau kebudayaan seperti Aidilfitri, Krismas, Diwali, hari lahir dan majlis perkahwinan serta dijadikan sebagai buah tangan oleh pelancong yang berkunjung ke Sarawak. Masyarakat majmuk di Malaysia mengamalkan tradisi rumah terbuka pada hari perayaan. Ciri unik rumah terbuka di Sarawak adalah kek berlapis moden.

Sejarah سجاره
Kek Lapis Sarawak Berasal Dari Negeri Sarawak, dengan Pengaruh Cake Layer Dari Europe. 

Kek Lapis Sarawak pada awalnya terinspirasi daripada Kek Lapis Legit yang berasal daripada Betawi. Kek Lapis Legit atau di Malaysia menyebut Kek Lapis Kayu Manis juga ada di Johor dan Sarawak.

Sebenarnya Kek lapis Sarawak dan Betawi tidak sama kerana "Kue lapis"(Lapis Cake) yang berasal dari Betawi sejarahnya berawal Eropah penjajah Eropah iaitu Belanda,"Kue lapis" sebenarnya sama dengan kek yang berada di barat iaitu "Layer Cake" , manakala Kek lapis Sarawak mempunyai adunan yang berbeza dan tekstur yang berbeza , Kek lapis Sarawak juga lebih mampat manakala Kue lapis yang berada di Betawi teksturnya lembut lebih kurang dengan Kek orang Eropah.

Orang-orang Sarawak kemudian menambah dan mengubah bahan-bahan baru, rasa, corak  dan warna yang menyebabkan versi baru kek lapisan telah diperkenalkan dan dinamakan sebagai kek lapis Sarawak. Di samping itu, kek lapis moden Sarawak diilhamkan oleh pembuatan kuih Barat pada awal tahun 1980-an. Pada tahun 2011, pembuat kek Kek lapis Qalas Qalas memperkenalkan reka bentuk moden kepada kek lapis tradisional, bersama-sama dengan rasa baru yang lebih sihat kandungan khasiatnya. 

Sifat صفة
Kek lapis moden Sarawak boleh dibahagikan kepada dua jenis: kek dengan lapisan biasa dan kek dengan berbagai corak, motif, atau bentuk (bentuk yang selalu digunakan adalah gegulung, swiss roll). Kedua-dua jenis kek mesti mempunyai sekurang-kurangnya dua warna yang berbeza. Kek lapis ini perlu dibakar di dalam ketuhar pada suhu tinggi secara berlapis dan dibakar berasingan mengikut ketebalan yang diingini. Adunan menggunakan mentega, marjerin atau minyak sayuran, telur, tepung gandum,  dan gula 

serta memerlukan kekuatan lengan yang jitu atau pengadun elektrik untuk memukul adunan tersebut supaya adunannya sebati dan sempurna. Kek yang telah siap dibakar akan mempunyai tekstur yang pejal serta lembut dan setiap lapisan kek akan dicantumkan dengan seri kaya, jem atau bahan manis yang melekit. Kek yang lebih terperinci corak, motif dan bentuknya memerlukan peralatan khas untuk memotong dan disusun sehingga menghasilkan corak motif dan bentuk yang menjadi ikon kek lapis ini. Secara tradisinya, kandungan gula yang tinggi digunakan untuk membuat kek lapis Sarawak menyebabkan kek lapis Sarawak tahan lebih lama tanpa perlu disimpan ke dalam peti sejuk.

Hakcipta Pembuatan Kek حقچيڤتا ڤمبواتن كيك
Di Malaysia, kek lapis Sarawak telah dilindungi hakcipta nama dan tempat pengeluarannya sejak tahun 2010, didaftarkan dan diluluskan pada 10 November 2010 di Perbadanan Harta Intelek Malaysia.KEK LAPIS SARAWAK Geographical Indication at the Intellectual Property Corporation of Malaysia Oleh yang demikian, sebarang produk hanya boleh digelar atau dijenamakan sebagai "kek lapis Sarawak/Sarawak layer cake" jika kek tersebut dibuat di Sarawak,Malaysia berdasarkan spesifikasi Persatuan Pengusaha Kek Lapis Sarawak (PPKLS)..

Kek Lapis Sarawak sudah dipatenkan oleh Jabatan Kebudayaan dan Kesenian Negara telah mengesahkan bahawa negeri lain boleh membuat Kek Lapis Sarawak.

Sesiapa yang membuat Kek Lapis Sarawak perlulah menggunakan resipi yang asli supaya tidak timbul kekeliruan dalam kalangan rakyat Malaysia, terutamanya di negeri-negeri lain. Pembuat Kek Lapis Sarawak di luar Sarawak hendaklah menamakan kek tersebut sebagai "Kek Lapis Sarawak Original", contohnya "Kek Hati Pari Original". Sekiranya seseorang pembuat Kek Lapis Sarawak mengubah resipi asal, maka mereka wajib menamakan kek tersebut sebagai "Kek Lapis Sarawak ala [nama pembuat]". Perkataan "ala" bermaksud mengikut cara. 

Perbandingan kosa kata
Bahasa Melayu Bahasa InggerisKeteranganKek LapisLayer CakeumumKek Lapis SarawakSarawak Layer CakeWalaupun Kek Lapis Sarawak berasal dari Sarawak, pembuatannya turut dibenarkan di negeri-negeri lain di Malaysia.Kek Lapis ala SarawakSarawak style layer cakeReka bentuk yang menyerupai Kek Lapis Sarawak turut dihasilkan menggunakan jenis-jenis kek yang berbeza seperti kek chiffon, kek span atau kek paun.Kek Lapis Sarawak ala sayaMy style Sarawak Layer CakeResipi ini mengekalkan 98% keaslian dengan sedikit penambahan bahan mengikut cita rasa sendiri.

Budaya Terkenal بوديا تركنل
Televisyen
Kek lapis Sarawak telah menjadi cabaran teknikal bertemakan voyage gourmand (seni makanan rantau) kepada peserta pembuat kek dan pastri dalam rancangan bersiri Le Meilleur Pâtissier (Jurupastri Terbaik) dalam episod ke 8, musim ke 7 pada 31 Oktober 2018 terbitan bersama Perancis-Belgium di saluran televisyen tempatan, RTL-TVI.Le Kek Lapis De Mercotte

Kek lapis Sarawak telah menjadi salah satu cabaran peserta pembuat kek dan pastri dalam rancangan bersiri The Great British Bake Off yang disiarkan dalam episod ke 7, musim ke 10 pada 8 Oktober 2019 di saluran televisyen tempatan UK, Channel 4. 

Nama pelakon dan pengacara Neelofa serta beberapa artis terkenal di Malaysia dijadikan sebagai inspirasi nama kek lapis ala Sarawak oleh ibuempire.

Lihat juga ليهت جوڬ
 :id:Lapis legit (Kek lapis Betawi)

Rujukan رجوكن

Pautan luar ڤاوتن لوار
 Sarawak's Layer Cakes
 Dayang Salhah Kek Lapis
 Mira Cake House
 Asma Cake House
 Kek Lapis Hamidah
 Kek Lapis Sarawak Siti Payung
 Jumi’s Sarawak Layer Cakes 

Kategori:Kek
Kategori:Masakan Malaysia